დამტკიცებულია საქართველოს საკონსტიტუციო სასამართლოს პლენუმის 2011 წლის 18 აპრილის N81/3 დადგენილებით

|  |  |  |
| --- | --- | --- |
| **const-LOGO** |  | **სარჩელის რეგისტრაციის N \_\_\_\_\_\_\_**  **მიღების თარიღი: \_\_ /\_\_ /\_\_** |
| კონსტიტუციური სარჩელი | | |
| საქართველოს კონსტიტუციის მეორე თავით აღიარებულ ადამიანის ძირითად უფლებებთან და თავისუფლებებთან მიმართებით საქართველოს ნორმატიული აქტის შესაბამისობის თაობაზე („საქართველოს საკონსტიტუციო სასამართლოს შესახებ“ საქართველოს ორგანული კანონის მე-19 მუხლის პირველი პუნქტის „ე“ ქვეპუნქტი) | | |
| კონსტიტუციური სარჩელის ფორმასთან დაკავშირებით, კითხვის, შენიშვნის ან რეკომენდაციის არსებობის შემთხვევაში შეგიძლიათ დაგვიკავშირდეთ ნომერზე +995 422-27-00-99 ან მოგვწეროთ ელექტრონული ფოსტის მეშვეობით მისამართზე: [const@constcourt.ge](mailto:const@constcourt.ge); ვებგვერდი: [www.constcourt.ge](http://www.constcourt.ge). | | |
| თუ რომელიმე პუნქტის შესავსებად გამოყოფილი ადგილი არ იქნება საკმარისი, შეგიძლიათ ფორმას დამატებითი გვერდი დაურთოთ. ყოველ დამატებით გვერდზე გადაიტანეთ იმ პუნქტის სათაური, რომელსაც ავსებთ. წერის დასრულების შემდეგ ფორმა დანომრეთ. | | |

|  |  |  |
| --- | --- | --- |
| **I. ფორმალური ნაწილი** | | |
| 1. მხარეთა რეკვიზიტები |  |  |
| **1.1 მოსარჩელე/მოსარჩელეები** |  |  |
| 1. პოლიტიკური გაერთიანება ,,თავისუფალი საქართველო“ |  |  |
| სახელი, გვარი/სახელწოდება | პირადი/საიდენტიფიკაციო ნომერი | მისამართი |
|  |  |  |
| ალტერნატიული მისამართი | ტელეფონი | ელექტრონული ფოსტა |

|  |  |  |
| --- | --- | --- |
| **1.2 მოსარჩელის წარმომადგენელი/წარმომადგენლები** | |  |
| რამინ პაპიძე |  |  |
| სახელი, გვარი/სახელწოდება | პირადი/საიდენტიფიკაციო ნომერი | მისამართი |
|  |  |  |
| ალტერნატიული მისამართი | ტელეფონი | ელექტრონული ფოსტა |
|  |  |  |
| **1.3. მოპასუხე/მოპასუხეები** |  |  |
| საქართველოს პარლამენტი | ქ. თბილისი, რუსთაველის 8 | 2. 28 13 32 |
| სახელწოდება | მისამართი | ტელეფონი |

|  |  |  |  |
| --- | --- | --- | --- |
| **2. სადავო ნორმატიული აქტი** | | | |
|  |  | |  |
| ა) აქტის დასახელება | | | |
| საქართველოს კანონი „შეკრებების და მანიფესტაციების შესახებ“ | | | |
| მიმღების/გამომცემის დასახელება | | მიღების/ გამოცემის თარიღი | |
| საქართველოს პარლამენტი | | 12.06.97 | |
| ბ) სადავო ნორმა/ნორმები **[[1]](#footnote-1)შენიშვნა** **1** | | | |
| 1.შეკრებებისა და მანიფესტაციების შესახებ~ საქართველოს კანონის მე-10 მუხლის 1-ლი პუნქტი;  2. შეკრებებისა და მანიფესტაციების შესახებ~ საქართველოს კანონის მე-11 მუხლის მე-2 პუნქტის ,,ბ“ ქვეპუნქტი;  3.შეკრებებისა და მანიფესტაციების შესახებ~ საქართველოს კანონის მე-13 მუხლის მე-6 პუნქტი. | | | |

|  |  |
| --- | --- |
| **3. საქართველოს კონსტიტუციის დებულება (დებულებანი), რომელსაც ეწინააღმდეგება სადავო ნორმატიული აქტი.** | |
|  | |
| ა) გთხოვთ, მიუთითოთ კონსტიტუციის შესაბამისი მუხლი, პუნქტი, ქვეპუნქტი ან/და წინადადება. | |
| 1. საქართველოს კონსტიტუციის 25-ე მუხლის 1-ლ და მე-2 პუნქტები (,,შეკრებებისა და მანიფესტაციების შესახებ~ საქართველოს კანონის მე-10 მუხლის 1-ლი პუნქტთან მიმართებით);  2. საქართველოს კონსტიტუციის მე-19 მუხლი და და 25-ე მუხლის 1-ლ პუნქტი (,,შეკრებებისა და მანიფესტაციების შესახებ~ საქართველოს კანონის მე-11 მუხლის მე-2 პუნქტის ,,ბ“ ქვეპუნქტთან მიმართებით);  3. საქართველოს კონსტიტუციის 25-ე მუხლის 1-ლ და მე-3 პუნქტები (,,შეკრებებისა და მანიფესტაციების შესახებ~ საქართველოს კანონის მე-13 მუხლის მე-6 პუნქტთან მიმართებით). | |
| ბ) იმ შემთხვევაში, თუ სადავო ნორმების შემოწმებას საქართველოს კონსტიტუციის რამდენიმე მუხლთან ითხოვთ, გთხოვთ, დააზუსტოთ, რომელ სადავო ნორმას კონსტიტუციის რომელ მუხლთან, პუნქტთან, ქვეპუნქტთან ან/და წინადადებასთან ხდით სადავოდ. **[[2]](#footnote-2)შენიშვნა 2** | |
| **სადავო ნორმატიული აქტი (ნორმა)** | **საქართველოს კონსტიტუციის დებულება** |
| 1.,,შეკრებებისა და მანიფესტაციების შესახებ” საქართველოს კანონის მე-10 მუხლის 1-ლი ნაწილი:  ,,.საზოგადოებრივი წესრიგის, სახელმწიფო და საზოგადოებრივი ორგანოების, საწარმოების, დაწესებულებებისა და ორგანიზაციების, ტრანსპორტის ნორმალური მუშაობის უზრუნველსაყოფად ადგილობრივი თვითმმართველობის აღმასრულებელი ორგანო უფლებამოსილია, გაფრთხილების მიღებიდან სამი დღის განმავლობაში, შეკრების ან მანიფესტაციის ორგანიზებისა და ჩატარებისათვის პასუხისმგებელი პირების თანდასწრებით განიხილოს შეკრების ან მანიფესტაციის ჩატარების ადგილისა და დროის შეცვლის მიზანშეწონილობის საკითხი და წერილობით გადასცეს მათ რეკომენდაცია ამის შესახებ“.  2.,,შეკრებებისა და მანიფესტაციების შესახებ~ საქართველოს კანონის მე-11 მუხლის მე-2 პუნქტის ,,ბ“ ქვეპუნქტი:  ,,ბ) იქონიონ ისეთი საგანი ან ნივთიერება, რომელიც გამოიყენება ან შეიძლება გამოყენებულ იქნეს შეკრების ან მანიფესტაციის მონაწილეთა ან სხვა პირთა სიცოცხლისა და ჯანმრთელობისთვის ზიანის მიყენების მიზნით“.  3.,,შეკრებებისა და მანიფესტაციების შესახებ~ საქართველოს კანონის მე-13 მუხლის მე-6 პუნქტი :  ,,6. თუ ორგანიზატორმა ამ მუხლის მე-2 და მე-3 პუნქტებით დადგენილი ვალდებულება არ შეასრულა ან შეასრულა, მაგრამ ვერ აღმოფხვრა დარღვევა გონივრულ ვადაში, სამართალდამცავი ორგანოები დარღვევის აღმოსაფხვრელად, ტრანსპორტის სავალი ნაწილის გასახსნელად ან/და ტრანსპორტის მოძრაობის აღსადგენად გამოიყენებენ საერთაშორისო სამართლითა და საქართველოს კანონმდებლობით გათვალისწინებულ ზომებს“. | 1. საქართველოს კონსტიტუციის 25-ე მუხლის 1-ლი და მე-2 პუნქტები:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ. 2. კანონით შეიძლება დაწესდეს ხელისუფლების წინასწარი გაფრთხილების აუცილებლობა, თუ შეკრება ან მანიფესტაცია ხალხისა და ტრანსპორტის სამოძრაო ადგილას იმართება“.  2. საქართველოს კონსტიტუციის 25-ე მუხლის 1-ლი პუნქტი:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ“.  3. საქართველოს კონსტიტუციის 25-ე მუხლის 1-ლი და მე-3 პუნქტები:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ. 3. ხელისუფლებას შეუძლია შეკრების ან მანიფესტაციის შეწყვეტა მხოლოდ იმ შემთხვევაში, თუ მან კანონსაწინააღმდეგო ხასიათი მიიღო“. |
|  |  |
|  |  |
|  |  |

|  |
| --- |
| **4.საკონსტიტუციო სასამართლოსადმი მიმართვის სამართლებრივი საფუძვლები: [[3]](#footnote-3)შენიშვნა 3** |
| საქართველოს კონსტიტუციის 89-ე მუხლის 1-ლი პუნქტის ,,ვ“ ქვეპუნქტი, ,,საქართველოს საკონსტიტუციო სასამართლოს შესახებ“ საქართველოს კანონის მე-19 მუხლის 1-ლი პუნქტის ,,ე“ ქვეპუნქტი და 39-ე მუხლის 1-ლი პუნქტის ,,ა“ ქვეპუნქტი, ,,საკონსტიტუციო სამართალწარმოების შესახებ“ საქართველოს კანონის მე-15 და მე-16 მუხლები. |

|  |
| --- |
| **II.სარჩელის საფუძვლიანობა, მოთხოვნის არსი და დასაბუთება** |
| **1.განმარტებები სარჩელის არსებითად განსახილველად მიღებასთან დაკავშირებით** |
| გთხოვთ, დაასაბუთოთ, რომ არ არსებობს თქვენი სარჩელის საკონსტიტუციო სასამართლოში არსებითად განსახილველად არმიღების საფუძვლები. **[[4]](#footnote-4)შენიშვნა 4** |
| სარჩელი აკმაყოფილებს ,,საკონსტიტუციო სამართალწარმოების შესახებ“ საქართველოს კანონის მე-18 მუხლის ,,ა“-,,ზ“ ქვეპუნქტებით დადგენილ მოთხოვნებს:  1. სარჩელი ფორმალურად გამართულია და შეიცავს კანონით სავალდებულო ყველა რეკვიზიტს;  2. შემოტანილია უფლებამოსილი პირების მიერ კონსტიტუციის მე-2 თავით გათვალისწინებული უფლებების დარღვევის გამო - სადაო ნორმებით ილახება ჩვენი, როგორც პოლიტიკური გაერთიანების კონსტიტუციით გარანტირებული უფლებები და თავისუფლებები;  3. სარჩელში მითითებული სადავო საკითხი საკონსტიტუციო სასამართლოს განსჯადია;  4. სადავო საკითხთან დაკავშირებით არ არსებობს საკონსტიტუციო სასამართლოს სხვა გადაწყვეტილება;  5. სარჩელი შემოტანილია კანონით დადგენილი ვადების დაცვით;  6. არ არსებობს სადავო აქტზე მაღლა მდგომი სხვა კანონი, რომლის კონსტიტუციურობასთან დაკავშირებით მსჯელობა იქნებოდა საჭირო სადავო აქტის კონსტიტუციურობაზე სრულფასოვანი მსჯელობის უზრუნველყოფის მიზნით.  ზ/ა გამომდინარე, არ არსებობს მისი სასამართლოში არსებითად განსახილველად არმიღების საფუძვლები. |

|  |
| --- |
| **2. მოთხოვნის არსი და დასაბუთება [[5]](#footnote-5)შენიშვნა 5** |
| 1.,,შეკრებებისა და მანიფესტაციების შესახებ” საქართველოს კანონის მე-10 მუხლის 1-ლი ნაწილის თანახმად:  ,,1. საზოგადოებრივი წესრიგის, სახელმწიფო და საზოგადოებრივი ორგანოების, საწარმოების, დაწესებულებებისა და ორგანიზაციების, ტრანსპორტის ნორმალური მუშაობის უზრუნველსაყოფად ადგილობრივი თვითმმართველობის აღმასრულებელი ორგანო უფლებამოსილია, გაფრთხილების მიღებიდან სამი დღის განმავლობაში, შეკრების ან მანიფესტაციის ორგანიზებისა და ჩატარებისათვის პასუხისმგებელი პირების თანდასწრებით განიხილოს შეკრების ან მანიფესტაციის ჩატარების ადგილისა და დროის შეცვლის მიზანშეწონილობის საკითხი და წერილობით გადასცეს მათ რეკომენდაცია ამის შესახებ“.  საქართველოს კონსტიტუციის 25-ე მუხლის 1-ლი და მე-2 პუნქტების მიხედვით:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ.  2. კანონით შეიძლება დაწესდეს ხელისუფლების წინასწარი გაფრთხილების აუცილებლობა, თუ შეკრება ან მანიფესტაცია ხალხისა და ტრანსპორტის სამოძრაო ადგილას იმართება“.  •სადავო ნორმით არალეგიტიმურად იზღუდება კონსტიტუციური ნორმა. კონსტიტუციით საქართველოს ნებისმიერ მოქალაქეს (გარდა რამდენიმე გამონაკლისი შემთხვევისა) გარანტირებული აქვს საჯარო პროტესტის უფლება, რა დროსაც ეს უკანსაკნელი თავად ირჩევს პროტესტის გამოხატვისათვის მისთვის მისაღებ / ადექვატურ დროსა თუ ადგილს.  სადაო ნორმაში ჩადებული კანონმდებლის ნება შეკრების ადგილის მიზანშეწონილობის საკითხის განხილვასთან დაკავშირებით ზღუდავს ზ/ა კონსტიტუციურ უფლებას, რაც უმრავლეს შემთხვევაში აზრს დაუკარგავს პროტესტს. მაგ: თუ მოქალაქეს სურს, რომ 2011 წლის 1 სექტემბერს 14.00 საათზე გაუკეთოს ორგანიზება შეკრებას საქართველოს პარლამენტის შენობის წინ იმ მიზნით, რომ დააფიქსიროს უარყოფითი დამოკიდებულება კანონთან დაკავშირებით, რომელსაც პარლამენტი იღებს ზ/ა დროს, ხოლო ხელისუფლება შეკრების ორგანიზატორებს მისცემს რეკომენდაციას შეკრების ჩატარებაზე ვერის პარკში 2011 წლის 3 სექტემბერს, პროტესტი და შეკრების ორგანიზება ბუნებრივად აზრს კარგავს.  • სადავო ნორმით არაპროპორციულად იზღუდება კონსტიტუციური ნორმა. კონსტიტუციის თანახმად, გაფრთხილების აუცილებლობა წარმოიშვება იმ შემთხვევაში, თუ აქცია ხალხის ან/და ტრანსპორტის სავალ ნაწილზე. სადავო ნორმა კი აწესებს დამატებით შეზღუდვებს, რაც აშკარა წინააღმდეგობაში მოდის კონსტიტუციურ ნორმებთან.  2.,,შეკრებებისა და მანიფესტაციების შესახებ~ საქართველოს კანონის მე-11 მუხლის მე-2 პუნქტის ,,ბ“ ქვეპუნქტის თანახმად:  ,,ბ) იქონიონ ისეთი საგანი ან ნივთიერება, რომელიც გამოიყენება ან შეიძლება გამოყენებულ იქნეს შეკრების ან მანიფესტაციის მონაწილეთა ან სხვა პირთა სიცოცხლისა და ჯანმრთელობისთვის ზიანის მიყენების მიზნით“.  საქართველოს კონსტიტუციის 25-ე მუხლის 1-ლი პუნქტის მიხედვით:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ“.  • სადავო ნორმით არაადექვატურად იზღუდება კონსტიტუციური ნორმა. მოცემული დანაწესი კონსტიტუციით დაწესებულ შეზღუდვებთან ერთად სამართალდამცველებს აძლევს დამატებითი შეზღუდვების განხორციელების შესაძლებლობას. თუ დანაწესით კანონმდებელი მიზნად ისახავდა შეკრებისა და მანიფესტაციის მსვლელობისას შესაძლო ექსცესების თავიდან აცილებას, ამ შემთხვევაში უფრო მკაფიოდ და ნათლად შეეძლო განემარტა, თუ რა სახის საგნისა თუ ნივთის ქონა ეკრძალებათ აქციის მონაწილეებს. მოცემულ შემთხვევაში კანონმდებელს აშკარად სხვა მიზანი ამოძრავებდა, ვინაიდან სადაო ნორმის პირობებში ჯანმრთელობისათვის ზიანის მისაყენებელ საგნად შესაძლოა ჩაითვალოს დროშა (რადგან მას აქვს ტარი და აიკრძალოს აქციაში მონაწილეობა დროშების გამოყენებით. იმავდროულად, კონკრეტული დროშის მეშვეობით ხდება იმ ფაქტის გაანალიზება, თუ ვისი ორგანიზებულია ან/და ვინ მონაწილეობს აქციაში, შესაბამისად დროშის გამოყენების აკრძალვას სრულ ალოგიკურობამდე და კონსტიტუციის უხეშ დარღვევამდე მივყავართ) აქციის მონაწილე მანდილოსნის ჩანთაში აღმოჩენილი ფრჩხილების მაკრატელი, ქლიბი და ა.შ.  3. ,,შეკრებებისა და მანიფესტაციების შესახებ~ საქართველოს კანონის მე-13 მუხლის მე-6 პუნქტის თანახმად:  ,,6. თუ ორგანიზატორმა ამ მუხლის მე-2 და მე-3 პუნქტებით დადგენილი ვალდებულება არ შეასრულა ან შეასრულა, მაგრამ ვერ აღმოფხვრა დარღვევა გონივრულ ვადაში, სამართალდამცავი ორგანოები დარღვევის აღმოსაფხვრელად, ტრანსპორტის სავალი ნაწილის გასახსნელად ან/და ტრანსპორტის მოძრაობის აღსადგენად გამოიყენებენ საერთაშორისო სამართლითა და საქართველოს კანონმდებლობით გათვალისწინებულ ზომებს“.  საქართველოს კონსტიტუციის 25-ე მუხლის 1-ლი და მე-3 პუნქტების მიხედვით:  ,,1. ყველას, გარდა იმ პირებისა, რომლებიც არიან სამხედრო ძალებისა და შინაგან საქმეთა სამინისტროს შემადგენლობაში, უფლება აქვს წინასწარი ნებართვის გარეშე შეიკრიბოს საჯაროდ და უიარაღოდ, როგორც ჭერქვეშ, ისე გარეთ. 3. ხელისუფლებას შეუძლია შეკრების ან მანიფესტაციის შეწყვეტა მხოლოდ იმ შემთხვევაში, თუ მან კანონსაწინააღმდეგო ხასიათი მიიღო“.  სადავო ნორმით არალეგიტიმურად და არაადექვატურად იზღუდება კონსტიტუციური ნორმა. იმ შემთხვევაში, თუ შეკრების ორგანიზატორმა ვერ შეძლო აქციაზე მყოფი ორი პირის დაშოშმინება (რომლებიც შესაძლოა სულაც არ იზიარებენ პროტესტს და განზრახ, არეულობის გამოწვევას ისახავენ მიზნად), რომლებიც უცენზურო გამონათქვამებს იყენებენ, სადაო ნორმა საშუალებას აძლევს სამართალდამცავ ორგანოებს შეწყვიტონ მთლიანი აქცია და 2 დამრღვევის გამო შეკრების უფლება შეუზღუდონ დანარჩენ 500. 000 ადამიანს.  • ზ/ა ნორმა არაპორპორციულია და იმ შემთხვევაში თუ კანონმდებელს ლეგიტიმური მიზანი ამოძრავებდა, შეეძლო მოცემული სიტუაცია კანონმდებლობით მოეწესრიგებინა მაგალითისათვის იმგვარად, რომ დამრღვევის განეიტრალების/აქციიდან გაყვანის ვალდებულება დაეკისრებინა სამართალდამცველებისათვის, რის შემდეგაც აქცია მშვიდობიან რიტმში გაგრძელდებოდა. დარღვევის აღმოფხვრაზე პასუხისმგებლობის ორგანიზატორისათვის დაკისრება გაუმართლებელია, რადგან ორგანიზატორი პასუხს აგებს იმაზე, რომ აქციამ კანონსაწინააღმდეგო ხასიათი არ მიიღოს ან/და არ გაისმას ტრიბუნიდან ისეთი მოწოდებები, რომელთაც კონსტიტუცია კრძალავს, ხოლო აქციის ცალკეული მონაწილის თვითინიციატივაზე/უკანონო ქმედებაზე პასუხისმგებლობა სამართალდამცველების კომპეტენციას უნდა განეკუთვნებოდეს, ისე რომ ამით ხელი არ შეეშალოს აქციის ნორმალურ მიმდინარეობას.  თბილისსა და საქართველოს სხვა რეგიონებში 2007 წლიდან დღემდე ჩატარდა არაერთი მშვიდობიანი, საპროტესტო აქცია, რომლებშიც ვიღებდით მონაწილეობას მ.შ. ორგანიზატორის სტატუსით (ორგანიზატორი - კახა კუკავა). შესაბამისად, სადავო ნორმების შემოღებით შეილახა კონსტიტუციით გარანტირებული ჩვენი უფლებები და მომავალში მსგავსი აქციების ორგანიზებისას ზ/ა ნორმების არსებობის შემთხვევაში ჩვენი კანონიერი უფლებების რეალიზაციისას შეგვექმნება რიგი დაბრკოლებები.  ყოველივე ზემოთთქმულიდან გამომდინარე, გთხოვთ:  1. ცნობილი იქნეს არაკონსტიტუციურად და შესაბამისად, - ძალადაკარგულად:  ,,შეკრებებისა და მანიფესტაციების შესახებ~ საქართველოს კანონის მე-10 მუხლის 1-ლი პუნქტი;  ,,შეკრებებისა და მანიფესტაციების შესახებ~ საქართველოს კანონის მე-11 მუხლის მე-2 პუნქტის ,,ბ“ ქვეპუნქტი;  ,,შეკრებებისა და მანიფესტაციების შესახებ~ საქართველოს კანონის მე-13 მუხლის მე-6 პუნქტი.  2. საკონსტიტუციო სამართალწარმოების შესახებ~ საქართველოს კანონის მე-20 მუხლის მე-2 პუნქტის თანახმად, გთხოვთ, გვაცნობოთ გამწესრიგებელი სხდომის დანიშვნის შესახებ. |

|  |
| --- |
| **III. შუამდგომლობები [[6]](#footnote-6)შენიშვნა 6** |
|  |
| ა. შუამდგომლობა (შუამდგომლობები) მოწმის, ექსპერტის ან/და სპეციალისტის მოწვევის თაობაზე. **[[7]](#footnote-7)შენიშვნა 7** |
|  |
| ბ. შუამდგომლობა სადავო ნორმის მოქმედების შეჩერების თაობაზე. **[[8]](#footnote-8)შენიშვნა 8** |
|  |
| გ. კანონმდებლობით გათვალისწინებული სხვა სახის შუამდგომლობები. **[[9]](#footnote-9)შენიშვნა 9** |
|  |

|  |  |
| --- | --- |
| **IV.თანდართული დოკუმენტების სია** | |
|  | |
| ა. *დოკუმენტები, რომლებიც სავალდებულოა ერთვოდეს სარჩელს (გთხოვთ, მონიშნოთ შესაბამისი უჯრა)* | |
| 1. სადავო ნორმატიული აქტის ტექსტი. |  |
| 2. მოსარჩელის წარმომადგენლის (წარმომადგენელთა) უფლებამოსილების  დამადასტურებელი დოკუმენტი. |  |
| 3. სახელმწიფო ბაჟის გადახდის დამადასტურებელი დოკუმენტი. |  |
| 4. კონსტიტუციური სარჩელის ელექტრონული ვერსია. |  |
|  | |
| *ბ. სხვა დოკუმენტები:* | |
|  | |
| 1.პოლიტიკური გაერთიანება ,,თავისუფალი საქართველო“-ს წესდება;  2. პოლიტიკური გაერთიანება ,,თავისუფალი საქართველო“-ს სარეგისტრაციო მოწმობა;  3. პოლიტიკური გაერთიანება ,,თავისუფალი საქართველო“-ს ამონაწერი. | |

|  |  |
| --- | --- |
| **საკონსტიტუციო სამართალწარმოების მონაწილენი მოვალენი არიან, კეთილსინდისიერად გამოიყენონ თავიანთი უფლებები. საკონსტიტუციო სასამართლოსათვის წინასწარი შეცნობით ყალბი ცნობების მიწოდება იწვევს კანონით გათვალისწინებულ პასუხისმგებლობას („საკონსტიტუციო სამართალწარმოების შესახებ“ საქართველოს კანონის მე–14 მუხლი)** | |
| მოსარჩელის ხელმოწერა: | თარიღი: |

1. შენიშვნა 1 - გთხოვთ, მიუთითოთ ნორმატიული აქტის კონკრეტულად რომელ ნაწილს – პრეამბულას, კარს (წიგნს), თავს, მუხლს, პუნქტს, ქვეპუნქტს, წინადადებას (სასვენ ნიშანს ან/და კავშირს) ან/და სიტყვას ხდით სადავოდ. [↑](#footnote-ref-1)
2. შენიშვნა 2 - გთხოვთ, ქვემოთ მოყვანილ ველში მიუთითოთ კონკრეტული სადავო ნორმა და მის გასწვრივ საქართველოს კონსტიტუციის ის დებულება, რომლის მიმართაც მოითხოვთ აღნიშნული სადავო ნორმის არაკონსტიტუციურად ცნობას. [↑](#footnote-ref-2)
3. შენიშვნა 3 - გთხოვთ, მიუთითოთ საქართველოს კონსტიტუციის და კანონმდებლობის ის ნორმები, რომლებიც უფლებას გაძლევთ მიმართოთ საკონსტიტუციო სასამართლოს. [↑](#footnote-ref-3)
4. შენიშვნა 4 - „საკონსტიტუციო სამართალწარმოებისხ შესახებ“ საქართველოს კანონის მე-18 მუხლის თანახმად კონსტიტუციური სარჩელი ან კონსტიტუციური წარდგინება განსახილველად არ მიიღება, თუ: ა) ფორმით ან შინაარსით არ შეესაბამება ამ კანონის მე-16 მუხლით დადგენილ მოთხოვნებს; ბ) შეტანილი არ არის უფლებამოსილი პირის ან ორგანოს (სუბიექტის მიერ); გ) მასში მითითებული არც ერთი სადავო საკითხი არ არის საკონსტიტუციო სასამართლოს განსჯადი; დ) მასში მითითებული ყველა სადავო საკითხი უკვე გადაწყვეტილია საკონსტიტუციო სასამართლოს მიერ, გარდა „საქართველოს საკონსტიტუციო სასამართლოს შესახებ“ საქართველოს ორგანული კანონის 211 მუხლით გათვალისწინებული შემთხვევებისა; ე) მასში მითითებული არც ერთი სადავო საკითხი არ არის გადაწყვეტილი საქართველოს კონსტიტუციით; ვ) არასაპატიო მიზეზით დარღვეულია მისი შეტანის კანონით დადგენილი ვადა; ზ) სადავო კანონქვემდებარე ნორმატიული აქტის კონსტიტუციურობაზე სრულფასოვანი მსჯელობა შეუძლებელია ნორმატიული აქტების იერარქიაში მასზე მაღლა მდგომი იმ ნორმატიული აქტის კონსტიტუციურობაზე მსჯელობის გარეშე, რომელიც კონსტიტუციური სარჩელით გასაჩივრებული არ არის. [↑](#footnote-ref-4)
5. შენიშვნა 5 - გთხოვთ, წარმოადგინოთ დასაბუთება სადავო ნორმის (ნორმების) კონსტიტუციის მითითებულ ნორმასთან შეუსაბამობის თაობაზე. იმ შემთხვევაში, თუ სადავო ნორმის (ნორმების) შემოწმებას საქართველოს კონსტიტუციის რამდენიმე მუხლთან ითხოვთ, გთხოვთ, ცალ–ცალკე წარმოადგინოთ დასაბუთება. იმ შემთხვევაში, თუ ეყრდობით საკონსტიტუციო სასამართლოს, საქართველოს საერთო სასამართლოს, ადამიანის უფლებათა ევროპულ სასამართლოს ან საზღვარგარეთის ქვეყნების სასამართლო გადაწყვეტილებებს, გთხოვთ მიუთითოთ საქმის დასახელება და გადაწყვეტილების შესაბამისი პარაგრაფი. [↑](#footnote-ref-5)
6. შენიშვნა 6 - მოსარჩელეს შეუძლია წარმოადგინოს დასაბუთებული შუამდგომლობა საქმეზე მოწმის, ექსპერტის ან/და სპეციალისტის მოწვევის თაობაზე; არსებითი განხილვის ზეპირი მოსმენის გარეშე ჩატარების შესახებ; სადავო ნორმის მოქმედების შეჩერების თაობაზე და სხვ. [↑](#footnote-ref-6)
7. შენიშვნა 7 - დასაბუთებაში უნდა მიუთითოთ, თუ კონკრეტულად რატომ იწვევთ შესაბამის მოწმეს, ექსპერტს ან/და სპეციალისტს და განსახილველი საქმის გადასაწყვეტად რა მნიშვნელოვანი ინფორმაციის წარმოდგენა შეუძლიათ მათ. (ქვემოთ მოყვანილ ველში, გთხოვთ, მიუთითოთ ვისი მოწვევა გსურთ – მოწმის, ექსპერტის ან/და სპეციალისტის, ხოლო შემდეგ მათი ვინაობა, პროფესია, სამუშაო ადგილი და საკონტაქტო ინფორმაცია). [↑](#footnote-ref-7)
8. შენიშვნა 8 - გთხოვთ, ქვემოთ მოყვანილ ველში სასამართლოს წარმოუდგინოთ ის მტკიცებულებები, რომლებიც ადასტურებენ სადავო ნორმატიული აქტის მოქმედების შეჩერების მოთხოვნის საფუძვლიანობას. [↑](#footnote-ref-8)
9. შენიშვნა 9 - გთხოვთ, ქვემოთ მოყვანილ ველში სასამართლოს წარმოუდგინოთ ის მტკიცებულებები, რომლებიც ადასტურებენ შუამდგომლობის საფუძვლიანობას. [↑](#footnote-ref-9)